30/03/2015 | Administración LocalMunicipal
Oroso
Elevación automática a definitivo do acordo polo que se aproba a Ordenanza reguladora do prezo público pola prestación dos servizos educativos e formativos da Aula Mentor do Concello de Oroso

ANUNCIO Asunto: elevación automática a definitivo do acordo provisional polo que se aproba a ordenanza reguladora do prezo público pola prestación dos servizos educativos e formativos da Aula Mentor do Concello de Oroso Transcorrido o prazo de exposición ao público do acordo plenario polo que se aprobou inicialmente dito texto do 29/01/2015 (BOP núm.25, do 06/02/2015), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Contra este acordo definitivo, poderán os interesados interpoñer directamente recurso contencioso-administrativo ante a Xurisdición Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. “ORDENANZA REGULADORA DO PREZO PÚBLICO POLA PRESTACIÓN DE SERVIZOS EDUCATIVOS E FORMATIVOS NA AULA MENTOR DO CONCELLO DE OROSO 1. FUNDAMENTO E NATUREZA.1.1. De conformidade co previsto no artigo 127, en relación co artigo 41 TR 2/2004 da Lei reguladora das facendas locais, este Concello establece o prezo público pola prestación dos servizos educativos e formativos da Aula Mentor do Concello de Oroso, especificando as tarifas no artigo 4 e seguintes, que se rexerán polo presente texto normativo.2. CONCEPTO.2.1. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten a inclusión nos cursos e programas formativos da plataforma de ensinanza non regrada online da “Aula Mentor” dependente do Ministerio de Educación, co cal o Concello concertou un convenio de colaboración.3. OBRIGADOS AO PAGAMENTO.3.1. Están obrigados ao pago do prezo público regulado nesta ordenanza, aqueles usuarios que soliciten e se beneficien dos servicios especificados no artigo anterior.4. CONTÍA.4.1. A contía do prezo público deriva da aplicación das seguintes tarifas: 4.1.1. Matrícula e asistencia de dous meses á plataforma, por curso: 48 euros.4.1.2. Mes de asistencia e acceso á plataforma, por curso ou programa: 24 euros.5. BONIFICACIÓNS.5.1. Aqueles usuarios que fosen seleccionados para participar en programas formativos desenvolvidos polo Concello coma medidas de integración social e laboral, para loitar contra a exclusión de colectivos como son o da mocidade, as persoas en situación de desemprego afectadas pola situación da crise socioeconómica e outros colectivos en situación de vulnerabilidade ou exclusión social, terán unha bonificación do 100% das cotas previstas nesta ordenanza.5.2. O desfrute das bonificacións previstas no artigo 5.1 desta ordenanza quedarán supeditadas ao cumprimento por parte dos usuarios das condicións establecidas nas bases e acordos do Concello que regulen os programas.5.3. Non terán dereito a bonificación ou redución algún aqueles alumnos que non estean ao corrente coas obrigas tributarias co Estado, Comunidade Autónoma e a facenda municipal, así coma coa Seguridade Social.6. NORMAS DE XESTIÓN.6.1. O cobro das tarifas do prezo público recollidas nesta ordenanza farase mediante autoliquidación dos obrigados ao pago nos impresos habilitados ao efecto pola Administración municipal e ingreso das contías correspondentes nas entidades bancarias autorizadas, con anterioridade en todo caso ao inicio da prestación do servizo.6.2. O desistimento ou falta de asistencia dos usuarios ao servizo non suporá redución nin exención da obriga de pagamento, non procedendo a devolución das contías ingresadas salvo que por causas non imputables ao obrigado ao pago do prezo, o servicio ou a actividade non se preste ou desenrole. DISPOSICIÓN DERROGATORIA Queda derrogadas calesquera normativa sobre os servizos previstos nesta ordenanza. DISPOSICIÓN DERRADEIRA A presente ordenanza entrará en vigor cando unha vez aprobada definitivamente polo Pleno da corporación e publicado o seu texto integro no Boletín Oficial da Provincia, teña transcorrido o prazo previsto no artigo 65.2 da Lei 7/85, de 2 de abril, reguladora das bases de réxime local.” Oroso, 19 de marzo de 2015. O alcalde Manuel Mirás Franqueira